Hideo Nomo Tampa Bay Devil Raysin peliasussa vuonna 2005.
**Hideo Nomo**, (jap. 野茂 英雄, Nomo Hideo, s. 31. elokuuta 1968 Osaka) on entinen japanilainen baseballpelaaja, joka pelasi syöttäjänä Nippon Professional Baseballissa (NPB) ja Major League Baseballissa (MLB). Vaikka Nomo ei ole ensimmäinen japanilaispelaaja MLB-sarjassa, hänen asemansa ammattipelaajana on vaikuttanut japanilaisten pelaajien pääsyyn kyseiseen sarjaan.

Nomo pelasi muun muassa Los Angeles Dodgersissa, jossa aloitti MLB-uransa vuonna 1995.

Viimeisenä pelivuotenaan 2008 Nomo allekirjoitti Minor League -baseballjoukkueen Kansas City Royalsin kanssa sopimuksen, johon sisältyivät 600 000 dollarin yksivuotinen sopimus sekä mahdollisuus 100 000 dollarin menestyspalkkioon. Saman vuoden huhtikuussa Royals purki Nomon sopimuksen ja hän ilmoitti heinäkuussa lopettavansa uransa.

Peliuransa jälkeen San Diego Padres palkkasi Nomon neuvonantajakseen ja hänen tehtäviinsä kuuluivat baseballin toiminnalliset tehtävät kuten pelaajien kehitysohjelman laatiminen ja näiden kansainvälisen maineen edistäminen.

Pelityyli
---------

Nomo tunnettiin peliuransa aikana "tornadomaisista" syötöistään, koska hänen mukaansa pyörähdys selkä kohdetta kohti auttoi syötön nopeuden lisäämisessä. Yläkäsityylisellä syötöllään Nomo heitti fastball-tyylisen syötön 95 mph nopeudella ja käytti forkball-otetta ensisijaisissa syötöissään (hän harjoitteli otetta pitämällä tennispalloa sidottuna sormiensa välissä).

Kunniamaininnat
---------------

Nomo palkittiin ESPY Awardilla luokassa *Läpimurron tehnyt urheilija* (engl. *Breakthrough Athlete*) vuonna 1996.

Hänet valittiin Japanese Baseball Hall of Fameen vuonna 2014 ja oli myös nuorin Hall of Fameen valittu pelaaja, kunnes Hideki Matsui rikkoi hänen ennätyksensä vuonna 2018.

Populaarikulttuurissa
---------------------

Nomosta on tehty Jack Sheldonin esittämä musiikkikappale "There's No One Like Nomo", jonka on sanoittanut Marvin Hamlisch, Alan Bergman sekä Marilyn Bergman.

Nomo on myös mainittu rap-artistien Pusha T:n ja Walen hip-hop -tyylisessä kappaleessa "The Feature Heavy Song".

Ammattilaispainija Mitsuhide Hirasawa on käyttänyt **Bone Soldierin** ja **Captain New Japanin** lisäksi painijanimenään **Hideo Saitoa**, jolla hän on kunnioittanut baseball pelaaja Nomoa sekä ammattilaispainija Masa Saitoa.

Lähteet
-------

1. 1 2  Nomo retires from baseball *News*.  17.7.2008. Los Angeles Dodgers.  Arkistoitu 7.8.2008. Viitattu 9.2.2020. (englanniksi)
2. ↑  Walker, Ben: Hideo Nomo announces retirement *Sports*.  17.7.2008. The San Diego Union Tribune. Viitattu 9.2.2020. {en}}
3. 1 2  Stephen, Eric: 20 years ago: Hideo Nomo signs with Dodgers *MLB History & Memorabilia*.  13.2.2015. SB Nation (True Blue L.A.). Viitattu 9.2.2020. (englanniksi)
4. ↑  Nomo back in Japanese pipeline, to attempt comeback with Royals *MLB News*.  4.1.2008. ESPN. Viitattu 9.2.2020. (englanniksi)
5. ↑  Brock, Corey: Padres hire Nomo as baseball ops advisor *News*.  11.2.2016. Major League Baseball (MLB).  Arkistoitu 15.2.2016. Viitattu 9.2.2020. (englanniksi)
6. ↑  Brock, Corey: Nomo eager to broaden Padres' Pacific Rim presence *News*.  1.3.2016. Major League Baseball (MLB).  Arkistoitu 5.3.2016. Viitattu 9.2.2020. (englanniksi)
7. 1 2  Whiting, Robert: Contract loophole opened door for Nomo's jump *Sports News*.  10.10.2010. The Japan Times. Viitattu 9.2.2020. (englanniksi)
8. ↑  Staples Jr. Bill: Hideo Nomo *Biography*. The Society for American Baseball Research (SABR). Viitattu 9.2.2020. (englanniksi)
9. ↑  Curry, Jack: BASEBALL; Dodgers Cut Nomo Loose And Will Try to Trade Him *Sports*.  6.2.1998. The New York Times. Viitattu 9.2.2020. (englanniksi)
10. ↑  ESPY Awards past winners *ESPY Awards*. ESPN. Viitattu 9.2.2020. (englanniksi)
11. ↑  Stephen, Eric: Hideo Nomo elected to Japan Baseball Hall of Fame *News*.  17.1.2014. True Blue L.A. (SB Nation). Viitattu 9.2.2020. (englanniksi)
12. ↑  McIntosh, Whitney: Hideki Matsui was elected to the Japanese Baseball Hall of Fame *News*.  16.1.2018. SB Nation. Viitattu 9.2.2020. (englanniksi)
13. ↑  Snow, Shauna: RADIOSharpes Off the Air: Jim and Melissa... *Archives*.  5.10.1995. The Los Angeles Times. Viitattu 9.2.2020. (englanniksi)
14. ↑  Athlete References in Rap Music *Rap Genius*. Genius. Viitattu 9.2.2020. (englanniksi)
15. ↑  The Feature Heavy Song (Wale) *Rap Genius*. Genius. Viitattu 9.2.2020. (englanniksi)
16. ↑  Harris, Jeffrey: NJPW Road to Power Struggle Results 10.23.16 – Chigane, Japan: Kenny Omega Teamed With The Young Bucks *WrestlingInc.com*.  23.10.2016. 411 Mania. Viitattu 9.2.2020. (englanniksi)

Aiheesta muualla
----------------

* Nomon tilastot Retrosheetissa
* Nomo Baseball club

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat
* Japani
* Alankomaat

 |
|  |
| Tieteilijät | 
* CiNii

 |

 |